Pavel Holländer

Prof. JUDr. **Pavel Holländer**, DrSc., niekedy uvádzaný aj ako *Pavol Holländer* (* 23. február 1953, Lučenec) je český a slovenský právnik a vysokoškolský pedagóg. V rokoch 19932013 bol sudcom Ústavného súdu Českej republiky, pričom od roku 2003 bol aj jeho podpredsedom. Patrí medzi popredných odborníkov na ústavné právo, teóriu práva, štátovedu a filozofiu práva.

## Životopis
Narodil sa v Lučenci. V roku 1976 úspešne absolvoval právo na Právnickej fakulte Univerzity Komenského v Bratislave. Ihneď po ukončení štúdia začal na tejto fakulte pôsobiť ako interný ašpirant na Katedre teórie štátu a práva. V roku 1979 sa stal odborným asistentom, následne získal titul kandidát vied (CSc.). V roku 1988 habilitoval na docenta. O rok neskôr pôsobil niekoľko mesiacov tiež na Ústave štátu a práva Slovenskej akadémie vied. V roku 1992 získal titul doktor vied (DrSc.). V rokoch 1992 a 1993 študoval v rámci štipendia na nemeckej univerzite Christian-Albrechts-Universität zu Kiel v meste Kiel. V roku 1995 bol počas pôsobenia na Karlovej univerzite v Prahe vymenovaný za profesora v odbore teória a filozofia práva. Už v roku 1993 bol zvolený za sudcu Ústavného súdu Českej republiky. Na tomto pôsobil až do roku 2013, pričom od roku 2003 pôsobil 10 rokov ako jeho podpredseda. Od roku 2003 sa stal členom Učenej spoločnosti Českej republiky. V minulosti tiež pôsobil ako člen akreditačných komisii tak na Slovensku, ako aj v Česku. Súčasne je členom vedeckých rád viacerých vysokých škôl a redakcii niekoľkých odborných právnických časopisov. V minulosti pôsobil na Právnickej fakulte Univerzity Palackého v Olomouci, Fakulte práva Paneurópskej vysokej školy, ako aj na viacerých zahraničných univerzitách v Európe  . V súčasnosti pôsobí ako profesor na Ústave teórie práva Gustava Radbrucha Právnickej fakulty Univerzity Pavla Jozefa Šafárika v Košiciach.

Bol členom KSČ, po Nežnej revolúcii zo strany vystúpil.

Profesor Holländer je považovaný za jedného z najvplyvnejších českých právnikov súčasnosti. V roku 2007 dostal najviac hlasov v ankete *Hospodářských novin* o intelektuálne najvplyvnejšieho českého právnika, predovšetkým ako vodca názorovej väčšiny na Ústavnom súde ČR. V roku 2009 sa stal *Právníkom roku ČR* v obore občianskych (ľudských) práv a slobôd vrátane ústavného práva.

## Publikačná činnosť
* P. Holländer *Základy všeobecné státovědy*, 1995
* P. Holländer *Nástin filosofie práva*, 2003
* P. Holländer *Ústavněprávní argumentace*, Linde, 2003, ISBN 8086131378
* J. Filip, P. Holländer, V. Šimíček *Zákon o Ústavním soudu*, C. H. Beck, 2007, ISBN 9788071795995
* P. Holländer *Filosofie práva*, Kalligram, 2009, ISBN 9788073803667
* P. Holländer *Filipika proti redukcionizmu*, 2009
* J. Přibáň, P. Holländer *Právo a dobro v ústavní demokracii*, SLON, 2011, ISBN 9788074190452
* P. Holländer *Filosofie práva*, Aleš Čeněk, 2012, ISBN 9788081012440

## Referencie


## Externé odkazy
* Medailónik na webe českého Ústavného súdu
* Blog ''Jiné právo'': Vím, že ty běsy tady pořád jsou – rozhovor s P. Holländerem
* Článok o Pavlovi Holländerovi

Kategória:Osobnosti z Lučenca
Kategória:Slovenskí právnici
Kategória:Českí právnici
Kategória:České osobnosti slovenského pôvodu
Kategória:Slovenskí univerzitní profesori
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Vyučujúci na Právnickej fakulte Univerzity Pavla Jozefa Šafárika v Košiciach
Kategória:Vyučujúci na Právnickej fakulte Paneurópskej vysokej školy
Kategória:Vyučujúci na Právnickej fakulte Univerzity Palackého v Olomouci
Kategória:Vyučujúci na Karlovej univerzite
Kategória:Sudcovia Ústavného súdu Českej republiky
Kategória:Politici KSČ
Kategória:Laureáti Radu Bieleho dvojkríža II. triedy